ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا من يهدي الله تعالى فلا مضل له. ومن يضلل فلا هادي له واشهد ان لا اله الا الله وحده لا شريك له
واشهد ان محمدا عبده ورسوله اما بعد فان اصدق الحديث كتاب الله تعالى واحسن الهدي هدي محمد صلى الله عليه واله وسلم وشر الامور محدثاتها وكل محدثة بدعة وكل بدعة ضلالة
وكل ضلالة في النار اللهم صلي على محمد وعلى ال محمد كما صليت على ابراهيم وعلى ال ابراهيم في العالمين انك حميد مجيد وبارك على محمد وعلى ال محمد كما باركت على ابراهيم وعلى ال ابراهيم
العالمين انك حميد مجيد فاليوم ان شاء الله تعالى اجيب عن بعض الاسئلة التي وردت الي منذ فترة يعني عندي اه كم اه كم كبير من الاسئلة فرأيت ان اخصص هذه الحلقة
وربما آآ اخصص الحلقة القادمة ان شاء الله تعالى ان احيانا الله عز وجل. آآ الاجابة عن بعض الاسئلة لانها كثيرة تقريبا اكثر من اه اربعمائة او خمسمائة سؤال آآ طبعا هي متنوعة فيها اكثرها آآ سؤالات عن صحة الاحاديث
وثم عن معانيها وبعدين هناك اسئلة فقهية وآآ تتعلق بالتفسير الى غير ذلك فانا سانتقي ان شاء الله الايه؟ الاحدث منها. يعني انا داخل الحلقة اعطوني اه ورقتين من الاسئلة. ساحاول ان شاء الله ان اجيب عن
اه ما تيسر منها بازن الله تعالى آآ بالنسبة الاحاديث صحة الاحاديث. يعني هناك سائل يسأل عن صحة حديثي من حسن اسلام المرء تركه ما لا يعنيه هذا حديث ضعيف
مع شهرته وآآ يعني آآ قول ابي داود السجستاني رحمه الله انه ربع الاسلام لكنه حديث ضعيف عند اهل المعرفة بالحديث ومن قواه او حسنه من اهل العلم فلم يستوف طرقه ولم ينظر فيه نظرة صحيحة
هذا الحديث حديث من حسن اسلام المرء تركه ما لا يعنيه رواه الامام الترمذي وغيره من طريق قرة ابن عبدالرحمن عن الزهر عن ابي سلمة عن ابي هريرة رضي الله عنه ان النبي
صلى الله عليه واله وسلم قال من حسن اسلام المرء تركه ما لا يعنيه طبعا انا مضطر طبعا حتى ابين آآ علة آآ هذا الحديث ان اتكلم بلسان محدث لان المسألة كلها مبناها على الاسناد
اه المعنى جميل وهو ما هذا المعنى ورد في احاديث كثيرة لكن ليس بهذا اللفظ المباشر. من حسن اسلام المرء تركه ما لا يعنيه اه العبرة عند جماهير المحدثين بالاسناد
قبل المتن يعني لا يكفي ان يكون الكلام جميلا لان كثيرا من بني ادم تكلموا بالحكمة وكلام النبي صلى الله عليه وسلم هو الحجة اللازمة التي لا يحل لاحد ان يخالفها الا بحجة منه ايضا صلى الله عليه وسلم
كأن يكون الحديث آآ منسوخا مثلا. لكن لا يحل لاحد ابدا ان يرد كلاما للنبي عليه الصلاة والسلام ثبتت صحته عنه وصرح بهذا كثير من العلماء منهم يحيى بن سعيد يعني يقول لا تنظروا الى المتن حتى يصح الاسناد
فالعبرة عندنا بثبوت الاسناد كما قلت لكم لان النبي صلى الله عليه وسلم كلامه ليس ككلام اي احد وهو الذي صرح بذلك عليه الصلاة والسلام لما قال ان كذبا علي ليس ككذب على احد
من كذب علي متعمدا فليتبوأ مقعده من النار فاحنا بحثنا في الاصل اسناد دعك من هؤلاء الجهلاء الذين يغضون الطرف عن الاسناد وينظرون في المتن ويستشكلون المتن ويقول هذا حديث موضوع زي ما المجموعة الجهلة اللي خرجوا اليومين دول
ويضاعفون الاحاديث الواردة في البخاري ومسلم ليه؟ لانها لم توافق عقولهم وقد جعلوا عقولهم حاكمة على عقول العالمين مع انه هذا الذي اشتبه عليه مفكوك عند اه كثيرين اخرين من اهل النظر ممن درسوا الاصول ودرسوا الالات. لكن هؤلاء
من غرورهم انهم يعتقدون ان ما كان باطلا لابد ان يكون باطلا عند الاخرين حديث من حسن اسلام المرء تركه ما لا يعنيه. انا يعني الحقيقة لولا ان الحديس اتاني وانا داخل الحلقة
كنت جبت الايه الورقة برضه السبورة ويعني شرحت وبينته لان ده هيكون اقرب الى الافهام من الكلام اللي انا ساذكره. لكن الذين يهتمون الحديث عليهم ان يكتبوا ورائي ما يعني ساقوله حتى يهضموا المعاني
الحديس ده كما قلت لكم يرويه تقره ابن عبدالرحمن عن الزهري عن ابي سلمة عن ابي هريرة ان النبي صلى الله عليه وسلم اذا ده اسمه ايه؟ حديث مرفوع مرفوع اي قاله النبي عليه الصلاة والسلام
قرة بن عبدالرحمن ثقة لكنه لم يكن في الزهري بذاك وده مما يعني ينبغي ان يلتفت اليه طالب الحديث قد يكون الراوي ثقة في نفسه لكنه ضعيف اذا روى عن شيخ معين
ضعيف اذا روى عن شيخ معين يعني هنقول مسلا معمر ابن راشد وطبعا لكن لعلكم تزكرون معمرا يعني معمر ابن راشد آآ في الاصل بصري من العراق نسأل الله ان يردها الينا
آآ ثم آآ هاجر الى اليمن فلما اعجب اهل اليمن بحفظه وخافوا ان يخرج من اليمن فيرجع الى البصرة مرة اخرى قالوا قيدوه كتفوه يعني فزوجوه فلما تزوج من اليمن مكث في اليمن وكان بركة على اهل اليمن في عصره اذ رحل كبار المحدثين زي احمد ابن حنبل وزي
ابن معين واحمد منصور الرمادي وهؤلاء اه كلهم رحلوا الى عبدالرزاق وكانت الرحلة الى اليمن اه انذاك في عصره اليه معمر ابن راشد ابو عروة البصري ثقة النبيل كبير المحل
ولكنه اذا روى عن قتادة اتى بالغرائب فحينئذ نقول معمر ابن راشد ثقة سبت الا اذا روى عن قتادة يبقى حديثه ضعيف خلاص؟ كذلك معمر ابن راشد رحمه الله اللي هو كبير المحل كما سمعتموني اقول
اذا روى عن ثابت ابن اسلم البناني البصري يأتي بالغرائب يبقى معهم ابن راشد في قتادة وفي ثابت ضعيف. اما في آآ سائر العلماء لا سيما في الزهري فهو كالمسمار في الساجي. يعني ايه
ثقة سد يبقى اذا ممكن يكون فيه راوي ثقة ولكنه يضعف في شيخ معين قرة بن عبدالرحمن قال يزيد ابن السمط كان اعلم الناس بالزهري العلماء ردوا هذه المقالة وقالوا اه نعم هو اعلم الناس بفتاويه باحواله لكن ليس بالرواية
ونص على هذا ابن حبان فيما اذكر يعني اه في ترجمة قرة بن عبدالرحمن في الثقات وذكر انه آآ يعني كل الذي عنده قرة عن الزهري لا يبلغ ستين حديثا
انما الاسبات في حديث الزهري مالك معمر سفيان بن عيينة محمد ابن الوليد ادوا له الطبقة الاولى يليهم عقيل بن خالد اه شعيب ابن ابي حمزة يونس ابن يزيد وطبعا في بعض العلماء بيحطوا يونس فوق او يعني لكن هو ده اجمالا يعني
وبعدين الطبقة التالتة تلاقي ابن جريج والليث ابن سعد وذويهم. الطبقة الرابعة هتلاقي النعمان ابن عبدالسلام وذويهم. وذويه الطبقة الخامسة من اصحاب الزهري تلاقي سفيان ابن حسين وذويه يعني عايز اقول اصحاب الزهري خمس طبقات
الاسبات في حديث الزهري اللي انا قلت لكم فيه من الطبقة الاولى. اللي هو مالك ومعمر وسفيان بن عيينة محمد بن الوليد فهذا الحديث يرويه قرة خلي بالك بقى من الاسناد اللي جاي. قرة بن عبدالرحمن عن الزهري عن ابي سلمة عن ابي هريرة
اما اصحاب الزهري من الطبقة الاولى بقى الكبار يعني ما لك آآ معمر عبيد الله بن عمر زياد بن سعد آآ وغيرهم يروون هذا الحديث عن الزهري عن علي بن الحسين
ابن ابي طالب ان النبي صلى الله عليه وسلم قال يبقى هذا مرسل ولذلك صحح المرسل في هذا الحديث ائمة الحديث الكبار زي البخاري في التاريخ الكبير زي الترمذي في سننه لما رواه كالعقيل في كتاب الضعفاء
كالدار قطني آآ في العلل آآ برضو آآ البيهقي في شعب الايمان وابو نعيم الاصبهاني في حلية الاولياء وغيرهم من اهل العلم الكبار المتقدمين ومن المتأخرين ضعفوا هذا الحديث بالارسال
قالوا هذا المرسل انما الاسناد الموصول اللي هو اللي انا قلت لكم عليه في الاول رواه قروة ابن عبدالرحمن عن الزهري عن ابي سلمة عن ابي هريرة هذا حديث معل بالمخالف
قال فلا يصح حديث من حسن اسلام المرء تركهما لا يعنيه الا مرسلا والمرسل معروف انه من اقسام الحديث الضعيفة اه كذلك يسأل سائل عن حديث ابغض الحلال الى الله الطلاق
سبحان الله الحديسين جايين ورا بعض وعلتهما واحدة علة الحديث واحدة. ابغض الحلال الى الله الطلاق ضعيف لا يصح الا مرسلا زي حديث من حسن اسلام المرء بالضبط يعني حديث آآ ابغض الحلال الى الله الطلاق عند ابي داود وغيره
يرويه آآ راوي اسمه محمد بن خالد الوهبي عن معرف ابن واصل عن محارب ابن ديثار عن ابن عمر رضي الله عنهما ان النبي صلى الله عليه وسلم قال ابغض الحلال الى الله الطلاق
ده الاسناد ده لوحده كده من غير ما نبص لاي اعتبار اخر صحيح ليه؟ لان محمد ابن خالد الوهبي ثقة وكذلك معرف ابن واصل فضلا عن محارم ابن دثار. وطبعا الصحابي ما بنبصش في حال الصحابي. عن ابن عمر ابن عمر
صاحب النبي صلى الله عليه وسلم فما ثقة عن ثقة عن ثقة عن صحابي عن رسول الله صلى الله عليه وسلم باسناد صحيح فالذين صححوا هذا الاسناد لم يمعنوا النظر في بقية اسانيد الحديث
وآآ لا يجوز ان يتكلم في التصحيح والتضعيف الا من جمع اسانيد الحديث بقدر طاقته وعلى قدر اهماله في البحث او تقصيره يكون الخلل في حكمه الانسان اللي هو مطلع على الاسانيد
آآ اطلاعا كبيرا يكون الحكم بتاعه اقرب الى الصحة صحيح او اقرب الى الصحة اما الذي يختطف آآ اسنادا واحدا ويحكم عليه زي كثير من المتفقهة والفقهاء المتأخرين الذين لم يكن لهم آآ عمل في
حديث كفاية عليه يبص في سنن ابي داود وخلصنا في سنن ابن ماجة في سنن ان مسلا الترمذي وخلاص لأ الحديس الحكم على الحديس ما يبقاش كده لابد ان تجمع كل الاسانيد التي وردت في هذا لهذا الحديث وتنظر فيها نظرة اعتبار على قواعد المحدثين
الحديس ده زي ما قلت لكم اهو. حامد بن خالد الوهبي عن معرف ابن واصل عن محارب ابن ديثار عن ابن عمر ان النبي صلى الله عليه وسلم قال ابغض الحلال الى الله الطلاق
الحديس ده بقى روى مين رواه بقى ابن المبارك انا هقول لكم شوية اسماء كبيرة قوي يعني ابن المبارك عبدالله يعني ووكيع ابن الجراح وابو نعيم الفضل بن دكيم واحمد بن عبدالله بن يونس
ويحيى بن بكير يحيى ابن ابن عبدالله ابن بكير شف دول خمسة اهم الواحد فيهم يوزن خمسة ستة من محمد ابن خالد الوهبي اللي انا لسه بقول لك ان هو روى الحديث موصولا بذكر النبي صلى الله عليه وسلم وذكر ابن عمر
الواحد من دول يوزن محمد ابن خالد الوهبي وزيادة فكيف بهم مجتمعين كل هؤلاء الخمسة ابن المبارك وكيع الفضل من دكين احمد بن يونس يحيى بن بكير كلهم يروي هذا الحديث عن معرف ابن واصل
عن محارب بن دثار ان النبي صلى الله عليه وسلم قال ابغض الحلال الى الله الطلاق ايه اللي حصل بقى بالاسناد التاني ده اللي رواه الخمسة دول سقط ذكر ابن عمر
يبقى فيه حلقة مفقودة من الاسناد محارب الاندسار ده تابعي حديث المرسل هو ان يقول التابعي قال رسول الله صلى الله عليه وسلم. طب هو التابعي ادرك النبي عليه الصلاة والسلام؟ لأ ما ادركش النبي. لان لو ادركه لكان صحابيا
خلاص؟ يبقى التابعي لم يرى النبي صلى الله عليه وسلم. فمن اين للتابعي قول النبي عليه الصلاة والسلام جابه منين يعني في حلقة مفقودة الحلقة المفقودة هو الصحابي عشان كده احنا قلنا اه او كما قال المحدثون المرسل من اقسام الحديث الضعيف
يبقى لما يبقى الخمسة دول يرون الحديث عن معرف ابن واصل عن محارب ابن دثار مرسلا وييجي محمد ابن خالد الوهبي يرويه متصلا ويذكر ابن عمر في الاسناد يبقى ده اسمه شاذ
عند علماء الحديث يبقى الحديث من حسن اسلام المرء تركه ما لا يعنيه معلم بالشذوذ خلاص مرسل يعني معلم بالشزوز. رواية الجماعة المتقنين عن الزهري. رواه مرسلا. كذلك حديث ابغض الحلال الى الله الطلاق
مرسل ولا يصح الحديث الاسناد الموصول ليه؟ لان فيه مخالفة حصلت اهو واحنا عدينا بنوزن بالحفظ لزنوا بالحفظ طبعا ابن المبارك ووكيعه الجماعة دول ده حاجة في السماء السابعة يعني
انما بثقة كاي ثقة بس لما نيجي نايه نوزنهم وراء البعض لا محمد خالد الوهب ابدا ما يطبش بواحد زي وكيع ولا الكلام ده بالاضافة لان حديس ابغض الحلال الى الله الطلاق
فيه نكارة من جهة المد ليه لانه ليس هناك حلال بغيض الى الله بل الحلال ما احله الله ورضيه والحرام ما حرمه الله سبحانه وتعالى ونهى عنه يبقى لما نقول ابغض الحلال الى الله الطلاق ازاي
مع ان الطلاق قد يكون من اجل نعم الله عز وجل على الرجل او المرأة اذ يخلص احدهما من الاخر حتى يستأنفا وظيفة العبودية فيه ناس مضيعين عمرهم بالكامل مش عارفين يعبدوا ربنا لا المرأة ولا للرجل
والمرأة نفسها تتفك بالطلاق مش عارفة الرجل نفسه يتفك بالطلاق مش عارف كل انسان له ظروفه الخاصة يعني. المرأة هتتفك اهلها مش راضيين. مش موافقين انها تتطلق او اللي ما لهاش اهل
هتطلق تروح فين تنام على الرصيف خلاص رضي بالمر اللي موجود لان اللي برة امر منه الرجل مش عارف يطلق. ليه ولاده والقايمة والقاعدة والشقة والمش عارف النفقة خلاص اهو عايش
في نكد في نكد المرأة تقوم تصلي مش عارفة تجيب دماغها الراجل يقوم يصلي مش عارف يجيب دماغه ما هي دي دي مش حياة ابدا. لازم نصطلح. ما باقولش اطلقوا وخلصوا الحدوتة. لكن بيقولوا نصطلح. نصطلح. الحياة قصيرة جدا
ليس فيها اي وقت لهذه الملاحاة ابدا العملية كلها ستين سبعين سنة منهم لو لو يعني هي المسألة بتخلص كلها على تلاتين اربعين سنة لو الواحد كبر في السن شوية ولا المرأة
كبرت في السن شوية اربعين سنة يطلع الواحد صفر اليدين يتحط تحت التراب ويعزب هو ما جابش حاجة بقى. ما هو متعزب بالمرأة والمرأة متعزبة به وبعدين يروح يوم القيامة صحيفته فاضية واخر قرف وبتاع والكلام ده وفي اسناء الخناقات اللي مع بعضهم ممكن يتعدى اي واحد من حدود الله سبحانه وتعالى بالقول او بالفعل مشكلة
فالطلاق نعمة كبيرة من نعم الله عز وجل لا يعرفها الا من ذاق المر لحد ما تخلص واخذ حريته مش زي ما الناس بتصور ابغض يعني طبعا لهذا الحديث ان الطلاق وزي الحديث الاخر تزوجه ولا تطلقه فان الطلاق يهتز له عرش الرحمن هذا منكر
عرش الرحمن ده مش مش ريش عشان واحد يقول علي الطلاق العرش يتهز يبقى العرش بيتهز على طول على طول لان في جنبات الدنيا الطلقات طبعا المسلمين يعني لا تكف. كل سانية في واحدة بتتطلق
في عرش الرحمن مش حاجة يعني خفيفة كده ولا بسيطة ولا الكلام ده عشان تهز لواحد قال لمراته انت طالق ولا بتاع حيث منكر منكر جدا يعني فهو حديث ابغض الحلال الى الله الطلاق حديث معل بالشذوذ
والصواب فيه الايه؟ الارسال برضه ما صحة ان جنبوا مساجدكم آآ الاطفال والمجانين وما حكم امامة الصبي الذي لم يبلغ في الفريضة حديث جنبوا مساجدكم صبيانكم ومجانينكم وبيعكم وشرائكم وسل سيوفكم
واتخذوا عليها المطاهر وجمروها في الجمعة. هو ده متن الحديس كله آآ الحديث ده رواه آآ عدة ائمة منهم ابن ماجة في سننه الحقيقة هذا الحديث ضعيف جدا يعني آآ ابن ماجة بيرويه آآ من حديث آآ الحارث ابن نبهان عن عتبة ابن يقظان عن ابي سعيد
عن مكحول عن واسلة ابن الاسقع رضي الله عنه ان النبي صلى الله عليه وسلم قال وذكر هذا الحديث هذا الحديث لحد مكحول ظلمات بعضها فوق بعض حارث بن نبهان متروك عتبة بن يقظان مثله
ابو سعيد انيل منهم كلهم. ليه يا ابو سعيد المصلوب على الزندقة اسمه محمد ابن سعيد؟ كان زنديقا وكان يضع الحديث وضعا وعمدا كمان ومكحول يعني ها في يعني خلاف بين العلماء هل سمع من واثلة ولا ما سمعش. لكن الحديث ده كله مسلسل التلفة
مسلسل بالتلفة او الضعفاء جدا او الواهين او المتروكين. اي لفظة من دي آآ تقوم آآ بالدور يعني والحديس ده منكر برضو آآ وانا اقصد منكر في الفقرة الاولى منه. اللي هو جنبوا مساجدكم صبيانكم
اه ومجانينكم جنبوا مساجدكم صبيانكم الفقرة دي لوحدها منكرة. طبعا الحديس كله ضعيف جدا بس دي من كرة ليه؟ لانها كمان تخالف كثيرا من الاحاديث الصحيحة التي فيها ان الصبيان كانوا يدخلون المسجد على عهد رسول الله صلى الله عليه واله وسلم
آآ عندنا احاديث يعني منها حديث آآ انس رضي الله عنه في الصحيحين ان النبي صلى الله عليه وسلم آآ قال اني لادخل في الصلاة اريد ان اطيلها فاسمع بكاء الصبي فيقصرها صلى الله عليه وسلم
يعني حتى لا يشق على امه يبقى كانوا بياخدوا الاولاد في المساجد احاديث بريدة ابن الحصيب اه في السنن ان النبي صلى الله عليه وسلم كان يخطب على المنبر فاذا الحسن والحسين رضي الله عنهما آآ يلبسان آآ ثيابا حمرا
وبعدين بيتخطوا الرقاب ويعثران في ثوبيهما. يعني ايه بيتكعبل في ثيابه ويقع على وشه يعني فالنبي عليه الصلاة والسلام اول ما شافهم كده جايين داخلين عليه وعمالين يتكعبلوا كده في ثيابهم كده نزل من على المنبر
واخذهما حملهما وصعد بهما الى المنبر ثم التفت الى الناس وقال صدق الله انما اموالكم واولادكم فتنة اني رأيت ابني هاتين يعصران في ثوبيهما فلم اتمالك ان نزلت فاحملتهم ده حديث صحيح
وكذلك عندنا برضو آآ حديث آآ لما الحسن رضي الله عنه ارتحل النبي عليه الصلاة والسلام وهو ساجد ركبه وهو ساجد فاطال النبي صلى الله عليه وسلم هذه السجدة طويلا
حتى ظن بعض الصحابة ان النبي صلى الله عليه وسلم قبض. فقام رافع رأسه من السجود يشوف ايه اللي حصل يعني. فاذا الحسن يركب على ظهر النبي عليه الصلاة والسلام
فلما قضى النبي صلى الله عليه وسلم صلاته. قال ان ابني هذا ارتحلني فكرهت ان اعجله يعني ما حبتش ان انا انزله لأ ارتحلني اي ركبني او امتطى ظهري فاحببت ان اتركه حتى ينزل وحده
فلذلك كانت هذه السجدة كانت طويلة وهناك احاديث اخرى يعني من من من هذا الباب كثيرة كحديث ابي قتادة حديث شداد ابن شداد ابن اوس او كده يعني ايه آآ في
طب من حديث يدل على دخول الصبيان المسجد. اما امامة الايه؟ امامة الصبي. آآ الذي لم يبلغ في الفريضة. هل تصح ام لا طبعا دي هزه مسألة خلافية بين اهل العلم والصحيح انها تجوز. اذا كان هذا الصبي يعرف آآ معنى الصلاة ويعرف
الخشوع فيها ويؤدي اركانها كما هي ازا كان يعني بهذه المثابة فتصح صلاته على الصحيح و في ذلك حديث شهير عند البخاري وغيره من حديث عمرو ابن سلمة قال كان يمر بنا الركبان
او الناس يأتون من عند النبي صلى الله عليه وسلم فكان فكانوا يقرأون قرآنا جاي واحد من عند النبي صلى الله عليه وسلم حافز له اية ايتين يمر يسمعهم عمرو بن سلمة
يحفزهم تنقش على صدره فيعني آآ لما آآ كان زمان الفتح آآ قوم عمرو بن سلمة دول اخروا اسلامهم الى الفتح لما يدخل الناس جميعا بدين الله عز وجل. واستنوا بقى يشوفوا المسألة تنتهي على ايه. اذا غلب قريشا فده يدل على انه نبي. اذا قريش غلبته يبقى ايه؟ كفوا مؤنته
ما فيش حد يجي يقول له مش انت كنت ماشي معه وبتاع فيعاقبه ولا حاجة فانتزروا وتربصوا حتى اه يوم الفتح الاعظم يوم فتح مكة فوفد سلم ابن قيس ويقال ابن نفيع اللي هو والد عمرو يعني وفد مع قومه علشان يقول للنبي صلى الله عليه وسلم ان قومي اسلموا وانا يعني رسولهم وجئت ابلغك باسلامهم
فكان من جملة ما سمعه سلم والد عمرو آآ صلوا الفجر في وقتك الصبح في وقت كذا والظهر في وقت كذا ادالهم مواقيت الصلاة وبعدين قال لهم في الاخر ايه؟ وليؤمكم اكثركم قرآنا
قعدوا يدوروا بقى في القوم كلهم من اكثر الناس قرآنا ما لقوش غير مين؟ غير عمرو الصغير ده عمرو في رواية انه كان ست سنوات وفي رواية انه كان سبع سنوات
رواية البخاري جت على الشك قال وكنت ابن ست آآ ست سنوات او سبع لكن على اي تقدير ما فيش رواية قالت انه كان فوق السبعة فيما اذكر يعني او ارجو الا يخونني يعني آآ ذهني في المسألة دي
فالمهم جابوه اه عرفوه الصلاة. تسجد ازاي؟ تركع ازاي؟ مش عارف ايه؟ مما يدل على انه ما كانش يعني اه بيصلي. صغير ست سنوات سبع سنوات وكان بيلعب في الطريق مع الولاد
وعلموه وبتاع والكلام ده وقدموه ليصلي. فكان القميص اللي هو لابسه كان ضيق اوي وقصير فكان اذا سجد ظهرت عورته فقالت امرأة عجوز الا توار عنا استقارئكم قال فاتوني بقميص فما فرحت بعد اسلامي كفرحي بهذا القميص
جابوا له قميص يعني ايه يعني جلابية كده طبعا باقول الجلابية لان مش دي التسمية الصحيحة الجلباب للمرأة اما القميص فالرجل ساعات كتير من الناس يتجاوزوا يقول لك لابس جلابية او جلباب. لأ الجلباب ده للمرأة مش انما الرجل ردائه القميص
قال فما فرحت بعد اسلامي كفرح بهذا القميص. فهذا حديث نص في محل النزاع وهو واضح الدلالة جدا ودعوة ان النبي صلى الله عليه وسلم لم يطلع على هذا دعوة غريبة
لان النبي صلى الله عليه وسلم قال امكم اكثركم قرآنا ولم يستفصل ما قالش يبقى سنه كزا ولا سنه كزا ولا سنه كزا طالما ان النبي صلى الله عليه وسلم لم يحدد يبقى العموم هو الجاري
والذي ينبغي اعمال العموم في مكانه. طالما النبي صلى الله عليه وسلم لم يذكر صفة مقيدة للامام فهو هذا هو الرجح وهذا هو قول الشافعية المنصور عندهم آآ هل صيام النصف من شعبان سنة عن الحبيب صلى الله عليه وسلم
لأ الحديث الذي ورد في صيام النصف من شعبان حديث موضوع فاذا كان اذا كان ليلة النصف من شعبان فقوموا ليلها وصوموا نهارها هذا مكذوب لا يصح ان النبي عليه الصلاة والسلام
والاحاديث في فضل ليلة النصف من شعبان فيها مقال يعني فيه من العلماء من يحسن هذا الحديث ومن العلماء من يضاعفه وهو يحسن بالجهد يعني. الذي اذا احنا هنقبل تحسينه يعني هنحسنه بالجهد
اللي هو ايه؟ انه ان ان الله عز وجل ينزل اه في ليلة النصف من شعبان فيغفر لكل احد الا لمشرك او مشاحن او كده. الحديس ده ها يعني محتمل. محتمل للتحسين
اه برضه حد بيسأل عن ان السيدة اسماء رضي الله عنها الحديس المشهور يعني آآ انها دخلت على النبي صلى الله عليه وسلم بما لبس شفافة فقال يا اسماء ان المرأة اذا بلغت المحيض لم يحل ان يظهر منها الا هذا وذاك. هذا حديث
ضعيف والصحيح فيه الارسال لا يصح موصولا اه ومن صححه او حسنه يبقى متساهل يعني في المسألة دي والا فالصواب الذي تقتضيه اه قواعد الصنعة انه حديث ضعيف لا يصح
كما قلت معل بالارسال اه واحد بيسأل عن حديث الضب الضب لما تكلم بين يدي النبي صلى الله عليه وسلم هذا حديث مكذوب الاسناده ضعيف جدا والطبراني له جزء جزء مخصوص في هذا الطرق هذا الحديث اسمه حديث الضوء
نشر من عدة سنوات اه واحد بيسأل بيقول هل الفضيل بن عياض من الصوفية طبعا هو السؤال ده انا عارف اتسأل ليه يعني او ما الذي اشكل على السائل من القضية دي
ابو نعيم الاصبهاني رحمه الله لما صنف كتاب حلية الاولياء وطبقات الاصفياء تتكلم عن الصوفية وعن التصوف وعن الزهد وذكر صحابة في هذا الكتاب ذكر ابا بكر وعمر عثمان وعلي
ابو عبيد ابن الجراح وطبقة الصحابة وبعدين ذكر من تبعين سعيد بنسيب وابو سلمة وبعدين الزهري وبعدين نزل بقى حتى وصل الى ائمة امالك وآآ الشافعي وآآ احمد بن حنبل والفضيل بن عياض وسفيان الثوري وسفيان ابن عيينة وبتاع فضل ينزل بالايه؟ بالطبقات لحد ايه؟ لحد آآ قرب ايامه
العلماء انتقدوا على ابي نعيم الاصبهاني انه يدخل هؤلاء العلماء في معنى الصوفية لان الصوفية هناك خطأ شائع ان الصوفية تراد في الزهد. التصوف يراد في الزهد. الكلام ده غير صحيح
الصوفية مذهب صار مذهبا وله اصول بخلاف الزهد الذي ينزل احاديث الزهد على التصوف مخطئ خطأ جسيما لان هناك فرقا شاسعا بينهما فما عدش ينفع بعد استقرار المصطلحات انك انت تقول ان التصوف والزهد
لأ الزهد شيء مختلف عن التصوف ابو نعيم الاصبهاني ربما لم تكن هذه المسألة حاضرة في ذهنه وهذا انا احاول ان اعتذر لابي نعيم الاصبهاني عن مثل هذا والا فابن الجوزي يعني آآ
آآ تكلم بكلام قوي جدا وغلط ابا نعيم غاية الغلط في انه خلط في المسألة. لكن قد اتصور انا لان تغليط يعني آآ تأويله للعالم مقدم على تغليطه ان وجدت لقول العالم مساغا
ووجدت له وجها في الاعتبار لا تغلطه ليه؟ لان الدليل يحتمل ولانه الاصل انه عالم والاصل انه ما يغلطش الغلطة ديت فاذا اخطأ هذا الخطأ فربما خفي عليه شيء مما نتأول له
اذا لم نجد له في التأويل مساغا غلطناه لانه ليس بمعصوم لكن ايه؟ يعني الاول نتأول له. زي ما العلماء بيتعاملوا مع الادلة المتعارضة التي ظاهرها التعارض دليلان ظاهرهما التعارض. يقول لك نجمع الاول
ان عجزنا عن الجمع نرجح لان الجمع معناه العمل بالادلة كلها والترجيح معناه انك هتسقط دليل وتاخد التاني زي مثلا النبي صلى الله عليه وسلم شرب قائما وقاعدا شرب قائما ونهى عن الشرب
آآ شرب قاعدا ونهى عن الشرب قائما ما هو ده تعارض اهو طب ازاي ينهى عن شيء ويفعله يقوم العلماء لهم مسالك في المسألة دي فيقول لك ايه؟ يقول لك الاصل
ان تشرب قاعدا ده الاصل. فان شربت قائما فالعلة. خلاص جمعنا بينهم الاتنين يبقى من شرب قائما يعمل هذا الدليل اذا كان له علة في الشرب قائما والا فالاصل ان تشرب قاعدا. يبقى انا استعملت الدليلين ام لا؟ استعملتهم نعم
لكن لما لو جيت انت تقول انه لا يجوز ان تشرب قائما ويحرم عليك ان تشرب قائما يبقى كل احاديث الشرب قائما لا تصح او منسوخة او على الاقل لا يعمل بها خلاص
يبقى انت لغيت بعض الادلة عشان تسبت الدليل التاني لأ الاصل انك تعمل بالادلة كلها. يبقى الجمع اولى من الترجيح. تجمع بين الاحاديث باي معنى من معاني ده الاول عجزت ان تجمع بين اي معنى من المعاني فعليك ان ترجحه والترجيح هو اهمال احد الدليلين
يبقى انا لو حبيت اعرف القصة دي بقى اقول ايه اقول الجمع هو اعمال الدليلين خلي بالك من الكلام اعمال بالعين يعني الجمع هو اعمال الدليلين والترجيح هو اهمال بالهيه بقى. ما اهمال اهمال. عشان تحفظها يعني
والترجيح هو اهمال احد الدليلين خلاص؟ فالنهارده لما يكون المسألة مستقرة والتصوف له مذهب وله قواعد وله اصول ما عدش ينفع انك تقول التصوف والزهد فلعل يعني آآ ابا نعيم رحمه الله لم يكن يفرق او المسألة لم تكن استبانت
كما يعني آآ استبانت للمتأخرين الذين وضعوا اصول المذهب او نحو ذلك فوضع الفضيل بن عياض في حلة الاولياء هو ده اللي بيخلي بعض الناس يتصوروا ان الفضائي كان من الصوفية. والكلام ده كلام غير صحيح
بل من العجائب ان الشافعية ذم التصوف واورد ابو نعيم هذا الكلام في داخل ترجمة الشافعي ما تصوف رجل من اول النهار فلا يأتي اخر النهار الا وهو احمق. ده كلام الشافعي مش كلامي
ابو نعيم اورد هذا الكلام الفضيل ابن عياض من كبار الائمة كبار ائمة السنة اه المتسنين لا كان عنده بدعة ولا كان عنده انحراف في الحديث وثقة سبت امام كبير
آآ من جهة الورع يضرب بالفضيل الورع وآآ يعني آآ اعتزلت التحديث يعني انت عارف الفضائيلي كان من كبار العلماء كبار المحدثين يعني من طبقة حسين الثوري سفيان ابن عيينة
وهؤلاء شعبة الحجاج آآ فكان المحدثون يتهافتون عليه فمرة جو له اه وقفوا على الباب كده عايزين حديث فقال لصاحب له ارى هؤلاء المحدثين يحبون قرب الاسناد قرب الاسناد يعني تقلل عدد الوسائط بينك وبين النبي عليه الصلاة والسلام
لما يكون بينك وبين النبي صلى الله عليه وسلم اتنين يبقى بينك وبين مصدر الضوء حاجة بسيطة خالص. شف لما يكون بينك وبين النبي عليه الصلاة والسلام اتنين بس يبقى قريب العهد به. كل ما تكون قريب العهد بالنبي صلى الله عليه وسلم كل ما تكون ادين واحسن وفي عصر احسن وكده يعني. غير لما تبعد عنه تنزل كل ما تنزل الى
الازمنة الغابرة زي الزمن الغابر اللي احنا فيه ده آآ يبقى ايه؟ يبقى بعدت خالص عن مصدر الضوء وهو النبي صلى الله عليه وسلم. شف بقى لما يكون السقف مسلا على بعد خمسين متر
وفي مصباح كده متعلق فوق نسبة او يعني قوة الرؤية يكون شكلها ايه هل تستوي الرؤية لما يكون السقف على بعد خمسين مترا وفيه مصباح فوق حتى من كان قويا
يستوي النظر والضوء زي ما تطلع فوق يعني عندها خمسين متر اطلع عشرة متر اصبح بينك وبين المصبعة اربعين مترا تطلع فوق كمان عشرة متر بقى ثلاثين مترا. تطلع كمان كل ما تطلع لفوق كل ما الضوء ايه؟ يبان. هو كده النبي عليه الصلاة والسلام. السراج المنير. صلى الله عليه وسلم
كل ما تقترب من عهده عليه الصلاة والسلام كل ما تصيب السنة كل ما تنزل كل ما تلاقي البدع انتشرت كما بين لنا رسول الله صلى الله عليه وسلم انه من يعش بعدي
فسيرى اختلافا كثيرا فعليكم بسنتي وسنة الخلفاء الراشدين المهديين من بعض عضوا عليها بالنواجذ شف احنا بنقول في الامسال بتاعنا ماسك فيه بايديه وسنانه بيدوي سنانه عضوا عليها بالنواجذ اي لعزتها هيكون فيه بدعة كثيرة والكلام ده يبقى العاصم لك ان ان تستمسك بحبل الله المتين
بكتاب الله عز وجل سنة النبي صلى الله عليه واله وسلم. فالفضائل ابن عياض لما لقاهم ايه بيقول هؤلاء المحدثون يطلبون قرب الاسناد انا هقول لكم اسناد ما فيش اعلى منه
رسول الله صلى الله عليه وسلم عن جبريل عليه السلام عن الله عز وجل قال نارا وقودها الناس والحجارة عليها ملائكة غلاظ شداد ثم التفت الى محدثه وقال اننا من الناس
ممكن نبقى وقود النار يريد ان يقول له هكذا فانتم ازا كنتم عايزين قرب الاسناد لتعملوا به ادي ما فيش اقوى من هذا الاسناد ولا اقرب ولا اقرب النبي عليه الصلاة والسلام عن جبريل عليه السلام عن الله عز وجل
وجاءه رجل قال يا ابا علي حدثني فقال له انك مفتون وهل عملت بكل ما بكل ما سمعت يعني انت جاي تطلب المزيد ليه هل كل ما سمعته من المشايخ
آآ في جنبات الدنيا. عملت بكل حديث كتبته حتى جئت تستزيد ثم حدثه ايضا قال سمعت سليمان بن مهران اللي هو الاعمش يعني يقول اذا اخذت اللقمة ورميت بها خلف ظهرك فمتى تشبع
المفروض اللقمة مكانها الفم انت بتاخد اللقمة ترميها ورا ضهرك ستظل جائعا عايز يقول له يعني لما تاخد الحديث وتكتبه في الدفتر وتقلب الورقة وتجيب حديس تاني وتقلب وتقري الورقة مليت الدفتر قمت راكن الدفتر وجايب التاني
وفضلنا نكتب عن المشايخ احاديث احاديث بالاسانيد. فجأة لقيت عندك صف الدفاتر قد كده قال لها متى تكف عن طالب العلم لتعمل بقى ما هو القصة كلها المطلوب من العلم كله المطلوب العمل مش انك انت لأ
كما قال سفيان ابن عيينة رحمه الله قال ان العلم اذا لم ينفعك ضرك مش زي ما بعض الناس يقول لك اكتب انت مش هتخسر حاجة لأ العلم اذا لم ينفعك ضرك. ليه؟ لانك اثبت الحجة على نفسك به. يا ليتك كنت جاهلا
ربما لو كنت جاهلا ليس عن عمد طبعا. ربما تعذر لكن وصلك العلم الدليل ولم تعمل به ما عذرك الاهمال ليس بعزر يحاسب المرء عليه يعني ساعات الجاهل بيفلت لكن من علم
ولم يعمل بما علم هي دي المشكلة بتاعته عشان كده سفيان ابن عيينة رحمه الله قال العلم اذا لم ينفعك ضرك. ليه؟ لانه اثبت الحجة عليك. لم قطع العزر يعني
فالفضيل بن عياض رحمه الله من كبار ائمة السنة وليس من الصوفية ولا حد من الائمة اللي ولا العلماء اللي ابو نعيم الاصبهاني ذكرهم يعد من الصوفية الا اقل القليل الذين يتمذهبوا مذهب الصوفية بالمذهب المعروف اللي له قواعد وله قوانين والكلام ده
آآ يمكن آآ زي ما قلت لكم هو ده الحامل لي يعني هذا السائل والله اعلم يعني ان هو سأل هذا السؤال اه يقول قائل سمعت رجلا يقول الزهد هو التخلي عن الزهد
هل هذا كلام صحيح اقول لا لانه كلام اه غير مفهوم. كلام غير مفهوم فشوفوا يا اخواننا احيانا يكون المعنى كبيرا في قلبك فيقصر لفظك عن احتواء المعنى فتعبر عنه بلفظ اقل من المعنى
وادنى احنا عندنا الالفاظ لفظ يشغل المحل كله بحيث لا يسمح للفظ اخر او لمعنى اخر ان يشاركه في المحل ولفظ يحتمل ذلك حنفترض ان ده محل كده الدايرة دي محل
المحل ده سيشمل لفظا او سيشمل معنا في معنى يشغل المحل كله. لو حبيت تحط ابرة ما تعرفش ما يتنقلهاش مكان ليقال شغل اللفظ شغل المعنى المحل كله انت عارف زي ايه
زي انت طالق اصل العملية دلوقتي بقت سداح مداح ابص الاقي ناس جايين ليه؟ احنا جايين من لجنة فتوى وقلت لمراتي انت طالق طالق طالق يحلك ابو حنيفة يحرمك الشافعي يحرمك يا ابني طلقت كم مرة طلقت خمستاشر مرة
طيب آآ آآ ودي روح الراجل يعيط والمرأة تعيط وهنتشرد وهنعمل ونخلي فالراجل يقعد يدور لهم على اي حاجة طب انت طلقت في الحيض اه مرة وقعت في الحيط ادي طارت كمان مرة المهم يفضل يسلك يسلك يسلك لحد ما يطلع لهم القصة دي طلقتين بس
والباقي كله مش محسوب عشان يعيشهم مع بعض هذا اخسر الناس ليه دول هيرجعوا يتهانوا مع بعض وهو اللي آآ اتحبس بها فكلمة انت طالق كلمة طالق دي عندنا في الاسلام ما لهاش غير معنى واحد بس ما لوش تاني
اطلاقا يبقى كلمة طالق شغلت المحل كله بحيث لا تستطيع ان تضع معنا اخر بجانبه كلمة الطلاق او انت طالق ليس لها الا معنى واحد وهو فك الرابطة الزوجية بين الرجل والمرأة
فلما الرجل يأتي يقول انا قلت لامرأتي انت طالق ما سألوش نيتك ايه لأ لان اللفز صريح وكما قلت لكم شغل المحل كله ما اقدرش ادخل معنى تاني جواه الا في حالة واحدة
ان يقول الرجل انقلب علي لساني اردت ان اقول لها اخرجي من البيت فقلت لها انت طالق يبقى صار كلمة انت طالق اجنبية تماما عن قلبه ما قصدها ولكن سبق لسانه فاخطأ فذكرها
هي دي اللي انا اقدر اقول له ان الطلاق لم يقع انما غير كده يقع بخلاف ما لو قال علي الطلاق طب علي الطلاق انا لو حبيت احطها في هذا المحل
ما احنا قلنا ايه؟ طالق شغلت المحل كله ها بحيث لا تستطيع ان تضع معنا اخر مع كلمة طالق في نفس المحل ده لاكتب علي الطلاق هل كلمة عليها طلاق شغلت المحل كلها اقول لك لأ
ليه؟ لان علي الطلاق قد يقصد بها اليمين يبقى ما عدش طلاق يبقى المحل شغلة طلاقا ويمينا الاتنين عشان كده انا بقعد استفهم منه واقول له طب تقصد ايه طب مش عارف ايه الكلام ده؟ اه في ناس بيلفوا ويدوروا بس احنا اتعلمنا بقى الزمن علمنا
وعرفنا بقى ازاي ده بيلعب بنا وده بيلف علينا والكلام ده. فعندنا اسئلة لازم تجيب قراره على طول عشان كده اللي يقول علي الطلاق بنعمل له استجواب واقعد الف به وادور به مش اخدها كده او بعدين ادي له الجواب من لساني ازا كنت تقصد يمينا فليس طلاقا وازا كنت تقصد طلاقا. لأ
هو اول ما تفصله ازا كنت اه يا مولانا هي دي اللي انا كنت عايزها مع ان لا كان يخطر بباله وتلاقيه بصمجي وما لوش في البطيخ زي ما بيقولوا. اه طب انا اللي فطمته المفروض اي واحد يفتي في الطلاق ما يقعدش يقول له الكلمتين دول
ازا كنت تقصد كذا ولا لا؟ انما يقعد يستجوبه كنت تقصديه ومش عارف ايه ولفي به واسأله اسئلة شف زي ما يكون مخبر بيسأله في الاخر نطلع في الاخر بالجواب الصحيح. اذا الالفاظ
او المعاني معنى يشغل المحل كله بحيث انك لا تستطيع ان تضع معنا بجانبه ومعنى ومحل ومعنى اخر ايه لا يشغل المحل كله بل قد يحتمل معنا واتنين وتلاتة فلما اجي انا اقرأ الزهد
هو ترك الزهد ده كلام مش مفهوم ربما قصد المتكلم معنى خفيا فقصر لفظه عن الذي في قلبه ان في ناس بكده يعني يبقى جواه حاجة كبيرة جدا ما يعرفش يجيب لها لفز يناسبها
فيعبر بلفظ اقل فيتفهم غلط ربما كان العكس كان الذي في صدره معنا صغير عبر عنه بمعنى كبير بلفظ آآ آآ فضفاض يعني. فيفهم خطأ يعني ازا دي وعكسها تفهم خطأ
بل لابد ان تنظر الى المعنى وتعطيه اللفظ المناسب عشان كده الناس اللي يسألوا ساعات يقول لك طيب هل يجوز ان ادعو الله عز وجل بغير الادعية النبوية يعني عايز ادعي اي دعاء
بس ما وردش عن النبي عليه الصلاة والسلام. هل يجوز؟ اقول له يجوز لكن الادعية النبوية لم تترك شيئا من امر الدنيا ولا الدين الا وهو فيها بس فرقت كتير قوي قوي ان يكون المتكلم هو النبي عليه الصلاة والسلام الذي اوتي جوامع الكلم وعرف مراد الله عز وجل تفرق اوي ان يكون هو
الذي تكلم باللفظة او ان يكون غيره مهما كان بليغا تكلم باللفظ عشان كده بقول لك لا تحد عن الادعية النبوية ليه؟ لان النبي صلى الله عليه وسلم لا يدعو الله عز وجل الا بما يحب الله
سبحانه وتعالى يبقى دي انا ضامنها ساعات انت تتصور ان هذا اللفظ يحبه الله قد يكون مبغوضا الى الله وانت لا تدري فامن نفسك لو خدت دعاء مأثورا للنبي عليه الصلاة والسلام صحيحا ثابتا عنه. انت بقيت في امان
دي نمرة واحد نمرة اتنين لفظ النبي عليه الصلاة والسلام جامع مانع ما فيش حد يعرف يجيب لفظ زيه اطلاقا يبقى ايه اتستبدلون الذي هو ادنى بالذي هو خير؟ لأ
خليك مع ايه؟ خليك مع المأثور ليه دي قصة بقى المعاني والالفاز المعنى تام واللفظ تام. عند النبي عليه الصلاة والسلام انما غير النبي صلى الله عليه وسلم ربما كان المعنى
اكبر من لفز او لفز اكبر من معنى نقع في المسألة دي. لكن انا قلت لك في الاول يجوز لان النبي عليه الصلاة والسلام هو الذي اطلق لنا هذا قال وليتخير من الدعاء اعجبه
كلمة اعجبه وتحتمل بقى اعجبه من ادعية الناس او من ادعية نفسه او اعجبه من ادعية النبي عليه الصلاة والسلام. لكن الفرق الجوهري كما يعني ذكرت لكم انفا. فكلمة الزهد هو ترك الزهد
ها كلام غير صحيح الا اذا عرفنا قعدنا نتأول لقائله كأن نقول مثلا الزهد هو الزهد في الحظوظ اه ده يبقى كلام صحيح وده كلام سفيان بن عيينة رحمه الله
لما سئل عن الزهد لأ مش سفيان اه واحد اخ من العلماء يعني اه اسمه راح مني الان الزهد والزهد في حظ النفس يعني ان رأيت انك تحب الكلام اسكت
ان رأيت انك تحب السكوت تكلم ها؟ يعني ايه طالما في حظ نفس في المسألة؟ لك رغبة في المسألة وتعلم ان هذا يضرك اتركه ساعات واحد بيبقى صوته جميل اوي
بالقرآن آآ تبص تلاقيه على طول رايح بدري علشان خاطر ايه الناس بتحبه. وعايزين يقدموه للامامة فيروح بدري علشان يصلي اماما. ليه؟ صوته جميل والناس كلها بتثني عليها. والله صوتك جميل ولما بنقرا بنسمع وراك بنخشع آآ يعني في اسناء سماع القرآن
وكلام من هزا القبيل اذا علم ان هذا يضره بس ده محتاج واحد عنده بصر عنده بصر بنفسه فدا عليه ان يتخلف الا الا يكون هناك من يشغل محله واللي هيتقدم في الامامة راجل مكسر بقى في القراءة والكلام ده وعنده لحن جلي والكلام ده في الحالة دي
يجاهد نفسه ويؤم الناس اما اذا كان هناك من يقوم يعني المهمة فعليه ان يتخلف. هو ده الزهد الزهد هو ترك حظ النفس. وشف آآ يعني بعض العلماء قال قد تجد الرجل
زاهدا في مأكله زاهدا في مشربه زاهدا في حياته كلها لكن اذا جاءت الرياسة حام عليها وناضل مين بقى يبقى المبرز والشيخ الفاضل والمفتي واللي بيتكلم والمش عارف ايه والكلام ده
اول ما تيجي الرياسة وقولوا له فلان افضل منك وفلان احسن منك وفلان بيخطب احسن منك وفلان بيقول الدرس احسن منك ومش عارف الكلام ده يبتدي يطلع القطط الفاطسة في مين؟ في صاحبنا. لقى صاحبنا بقى بيتلعثم وصاحبنا كلامه مكرر وبيعيد ويزيد في الكلام. وانا فلان قال لي عليه
كزا وانا سترت عليه وقلت له ده اخونا الفاضل اللي مش عارف مين والبتاع ده والكلام ده بل قد يتواضع عن طريق الكبر وهذا اخفى اخفى انواع الرياء يتواضع عن طريق الكبر
اجي مسلا في وسط قوم يعظمونني وشايفين ان انا بقى العالم اللي هنا واللي هناك وما فيش زي وبتاع والكلام ده فعايز عايز بقى خلوهم يعني اقول اه والله الواحد سبحان الله يعني مدين بجهله
مش عارف كل ما الواحد يقرا يلاقي نفسه جاهل طبعا وفاتحين بوقهم قال يا مولانا انت جاهل يا مولانا ازاي يا مولانا انت جاهل ده احنا ما شفناش زيك ، لا لا لا انا بصراحة جاهل وانا عارف نفسي
وانا يعني الله الله ان الله حق يعني الواحد يكذب على نفسه انا جاهل كل ما يقول انا جاهل يزوده في الثناء هو ده الكبر اخفى الكبر اخفى انواع الكبر
انه يتكبر عن طريق التواضع كل ما يتواضع لتحت كل ما الناس يثنوا عليه فالزهد كما يقول سفيان ابن عيينة آآ ليس الزهد بلبس الخشن ولا بقلة الكلام. لأ مش هو ده الزهد ولا كان الزهد على ايام الرسول عليه الصلاة والسلام ولا ايام الصحابة ولا التابعين ولا تابعيه
الزهد ان تزهد في حظ نفسك للنداء اقوى يعني او ايه اخفى انواع الزهد واشقها ايضا على الانسان ربما الذي قال الزهد هو التخلي عن الزهد او الزهد هو ترك الزهد ربما قصد هذا المعنى والا فالكلام ليس له معنى
ما هو ده زي ايه مسلا؟ زي الذي قاله سمنون المحب آآ قال اذا رأيت في اخلاصك الاخلاص فان اخلاصك يحتاج الى اخلاص طب انا معقدينها ليه يعني ده انا الكلام ده كلام مرفوض
لكن انا ساتأوله واقول اذا رأى في الاصل بطل الفرع خلاص ما اقدرش احمله على اكتر من كده بس ده فيه نوع من التعقيد اللي يقرأ العبارة دي يقول انا لن اخلص في حياتي. لن اصل الى الاخلاص في حياتي. يحصل له وسواس في الاخلاص
يبقى بيعمل العامل لله سبحانه وتعالى. ومتأكد انه بيعمل العمل لله. يجي له نزغة شيطان كده. لأ انت كنت تقصد فلانا فلان الذي رآك في الطريق انت كنت تقصده وهو مرعوب وخايف على عمله
فيقوم يوسوس يقول اه انا مش مخلص. يبتدي ينفث فيه الشيطان لحد ما يقنعه انه ليس بمخلص طب ده اخر جهدك اللي انت عملته ده اخر جهدك لما يكون اخر جهدك غير معتبر عندك انت. ايه اللي هيحصل لك؟ تصل الى مرحلة اليأس
انا ما اقدرش اعمل اكتر من كده واكتر شيء انا وصلت له طلع مش اخلاص خلاص ده يبقى الانسان خلاص يسلم بقى. ويترك العمل. هو الشيطان عايز كده لأ الاخلاص مع دقة
سهل لان يا جماعة الاخلاص اما ان يكون ركنا او شرطا هو شرط الشرط يحبط العمل بدونه. هو والركن اي عمل من الاعمال فقد ركنا من اركانها وفقد شرطا من شروطه يبقى العمل ساقط لا قيمة له
فالاخلاص شرط لقبول الاعمال ده الصحيح مش ركن يعني شرط لقبول الاعمال لكن المحصلة واحدة وان ايه؟ العمل ساقط بدون الاخلاص. جميل لما يكون العمل الاخلاص لما يكون الاخلاص شرط
ده يبقى عسيري ان انا اجيبه والله عز وجل قال وما جعل عليكم في الدين من حرج وقال لا يكلف الله نفسا الا وسعها. لا يكلف الله نفسا الا ما اتاها
والنبي صلى الله عليه وسلم يقول بعثت بالحنفية السمحة فهل يتصور ان يكون الاخلاص اللي كل الاعمال لا تقبل الا به صعب جدا لدرجة ان انا ما اعرفش احققه يبقى ده تكليف ما لا يطاق وده منتفي بحمد الله عن الشريعة الغراء
بل من السهل ان تحقق الاخلاص لكن الذي يصونك ويصون اخلاصك هو العمل. هو العلم عفوا هو العلم اللي بيوسوس في الغالب العباد جاهل علمه قليل ومتعبد بكثرة يجي الشيطان ينزغ له نزغة ما يلاقيش صد
مين اللي يصد نزغة شيطان؟ العلم على طول اعرف ان ده ضد العلم. اركنه على طول. خلاص خلصنا. استرحت لكن اهل العلم قل من تجد من اهل العلم موسوسا فان اختل كان فاسقا
ما هو حاكم كده اهو العابد اذا اختل ابتدع والعالم اذا اختل فسق ليه فسق؟ لانه عارف الحجة عارفها كويس. كونه يحيد عنها زي ما ابن المبارك قال من فسد من عبادنا
فله شبه بالنصارى ومن فسد من علمائنا له شبه باليهود اليهود حرفوا والنصارى ابتدعوا ورهبانية ابتدعوها ما كتبناها عليهم الا ابتغاء رضوان الله يبقى تلاقي اكتر الموسوسين عباد كثير الصلاة كثير الصيام لا يتكلم فيما لا يعنيه. عابد على رسم العابد يعني
انما العالم علم فخالف فيبقى لما يجي واحد يقول لي من رأى في اخلاصه الاخلاص فان اخلاصه يحتاج الى اخلاص ما هي دي مشكلة لازم اول المسألة لان العبارة صعبة جدا
وبتخلي ناس كثيرين وانا اقول هذا الكلام ليس من آآ دماغي او كيسي. انما اقول هذا الكلام بسبب كثرة الذين يتصلون بي ويتكلمون عن مسألة الاخلاص الوسواس في الاخلاص ومش عارفين نخلص والشيطان بيلعب بنا ومش عارف ايه والكلام ده. اقعد ابزل هذا الجهد الكبير واجيب المسألة من اولها لاخرها والكلام ده عشان افهمه ان لأ
القصة كده واعمل عملية فصل ما بين الاخلاص وما بين الرياء والكلام ده عشان يعرف حد الاخلاص وحد الرياء والكلام ده فاحنا عبارات العلماء الكبيرة فكان عالما متسننا وشهد له اهل عصره ومن جاء بعدهم بالعلم
والفقهي وصحة الاعتقاد وصحة المنهج والكلام ده قال كلمة مسل هذا الكلام نحن نجتهد ان نتأول كلامه او نجد وجها صحيحا للكلام اذا عجزنا يبقى خلاص هنقول ايه؟ كان المعنى كبيرا في قلبه فقصر اللفظ فلم يأت بالمعنى الذي يريد او العكس
يبقى ده هو ايه؟ يعني آآ يعني رأيي في مسألة الزهد والتخلي عن الزهد آآ معلش يعني الاسئلة كثيرة بحاول اخد يعني آآ ما صحة حديث عمرة في رمضان تعدل حجة هذا حديث صحيح رواه البخاري
بس البخاري لفظه تعدل حجة معي طيب ده حاجة من عندي بقى هل ده يغني عن الحج لأ لا يغني عن الحج لان الحديس دهوت تعدل حجة معي داخل في باب الجزاء وليس الاجزاء
وانا زمان السنة اللي فاتت آآ تقريبا تكلمت في المسألة دي وطولت شوية الفرق بين الجزاء والاجزاء يعني الرسول عليه الصلاة والسلام لما قال من قرأ لما قال من قرأ قل هو الله احد ثلاث مرات فكأنما قرأ قرأ القرآن كله
طب واحد قرأ سورة الاخلاص تلات مرات هل تساوي هل يتساوى هذا القارئ مع رجل قرأ القرآن من الفاتحة الى الناس اي واحد فيكم هيقول لأ طب ايه الفرق؟ ما هو الذي يقرأ قل هو الله احد ثلاث مرات كأنما قرأ القرآن كله
وكأنما دي مش كأنما يعني يعني حاجات تشبه كده لأ قرأ القرآن كله طب هذا لا يستوي مع الذي قرأ القرآن من اول آآ الفاتحة الى الناس طب الذي قرأ قل هو الله احد تلات مرات ده داخل في باب الجزاء
جزاؤه عند الله انه قرأ القرآن. لكن من قرأ قل هو الله احد ثلاث مرات لا يجزئه عن بقية القرآن ها لا يجزئه عن بقية القرآن. فيبقى هناك فرق ما بين الاجزاء وهو سقوط التكليف بالفعل يعني ان يفعل المرء
ذلك ها زي مسلا ايه يقول لك من صلى في ارض مغصوبة اجزأته صلاته وقد اساء قد جاءته صلاته يعني ايه؟ يعني لا يلزمه ان يعيد ادي معنى الاجزاء ان فعله للفعل اسقط عنه الايه؟ اسقط عنه التبعة. ادي معنى الاجزاء. اما الجزاء فده داخل في مسألة الثواب
يبقى هناك فرق بين الجزاء والجزاء. فالذي يحج الى الذي يعتمر في رمضان كما قال النبي صلى الله عليه وسلم يعدل حجة معي اي جزاء وليس ايه؟ اجزاء. هذا لا يعني ايه؟ يسقط عنه حج الفريضة
آآ حديث ما صحة حديث ما اخذ بسيف الحياء فهو حرام هذا ليس بحديث بل يعني ظاهره منكر ظاهره منكر الا ان نتأول آآ بحديث اخر يعني هو محتمل اللي هيقول لك ليس بحديث اصلا. يعني احنا بدل ما استبعدنا ان يكون حديثا اقول لك معناه
آآ ما اخذ بسيف الحياة فهو حرام. اذا قلنا انه منكر هيبقى لانه يخالف حديث ابن عمر في الصحيحين ان النبي صلى الله عليه وسلم مر برجل يعظ اخاه في الحياء
يقول انه اضر بك يعني واحد بيقول لواحد يا اخي كفاية حياء انت كل واحد ييجي ياخد اللي في جيبك مكسوف تقول له لأ ده انا محتاجه ده يقوم واخد الكرسي بتاعك مكسوف تقول له انا محتاجه. ها اضر بك بيقول له يعني ايه الحاجة اللي انت عايزها حد ياخدها غصب عنك خدها منه
فيه ناس يستحوا ان هم يعملوا القصة دي ادي معنى الحديث. مر برجل يعظ اخاه في الحياء يقول انه اضر بك فقال النبي صلى الله عليه وسلم دعه فان الحياء كله خير
الحياء كله خير يبقى ده ما اخذ بسيف الحياء فهو حرام يبقى منكر عشان الحديث ده حديث ابن عمر لكن يمكن ان ننظر فيه الى معنى صحيح اذا نظرنا الى حديث النبي صلى الله عليه وسلم
لا يحل مال امرئ مسلم الا عن طيب نفس منه يبقى انت لما جيت خدت الحاجة اللي انا محتاجها واستغليت الحياء بتاعي يبقى هذا لا يحل لك بدلالة الحديث لا يحل لرجل ان يأخذ لا يحل مال امرئ مسلم الا عن طيب نفس منه
ازا نفسك طاوعتك واديت له يبقى ده اصبح حلال للاخر اذا اخذه وهو يعلم ان هو متضرر بهذا يبقى لا يحل يبقى حرام. يبقى الحديس ده ممكن يبقى له وجهين. زي برضه كلمة برضه الناس بتقولها وبعض الناس بيستبشعها اوي مع ان لها معنى
يقول لك اللي يعوزه البيت يحرم على الجامع واحد يقول لك اعوز بالله ايه اللي بيتقال ده ؟ لأ الكلام ده تحته معنى صحيح المعنى الصحيح ايه؟ الجامع ده كلمة الجمع دي معناها الصدقة
فاذا احتاج اهلك الى مال ليقيموا به حياته تقيم حياتهم ولا تروح تتصدق النبي صلى الله عليه وسلم قال خير دينار ما تصدقت به على اهلك ده نص في المسألة
ومسألة ان هو كلام النبي صلى الله عليه وسلم كفى بالمرء اثما ان يحبس عن من يملك قوته. حديث عبدالله بن عمرو في صحيح مسلم. وهذا حذر ابو داوود بلفظ اشهر منه
اه لفظ مسلم وهو كفى بالمرء اثما ان يضيع من يقوت. او ان يضيع من يعول. الحديث باللفظ ده ضعيف انما الصحيح في حديث عبدالله بن عمرو بن العاص كفى بالمرء اثما
ان يحبس عمن يملك قوته كفى به اثما انه يضيع آآ ان يضيع زوجته واولاده. ويروح يتصدق له ادي معنى اللي يعوزه البيت يحرم على الجامع تحته معنى صحيح بس فعلا العبارة ايه بشعة شوية فبعض الناس قد يبادر ينكرها
اه الحقيقة انا وقت البرنامج اه اوشك على الانتهاء طيب انا هحاول اجاوب اجابة مختصرة كده على بعض الاحاديث. لان كل الاوراق دي فيها احاديث يعني كثيرة وفيها فتاوى ان شاء الله
آآ في المرة القادمة بازن الله ان احيانا الله والتقينا بكم مرة اخرى آآ نجيب عن بعض الاسئلة الاخرى. بيقول واحد اه ما صحة حديث ان من امتي من لا يصلح
اللي يصلحهم الا الفقر والا اغناهم الله لكفروا والى اخره هذا حديث منكر لا يصح اه واحد بيقول هل يصح القول الى الشافعي شكوت الى وكيل سوء حفظي طبعا هو يشير الى البيتين الشهيرين آآ الذين ينسبان الى الشافعي رحمه الله
آآ شكوت الى وكيع سوء حفظي فارشدني الى ترك المعاصي واخبرني بان العلم نور ونور الله لا يهدى لعاصي لا ادري طبعا هل الشافعي يقال هذا ام لا لان هناك
آآ يعني اشعار كثيرة تنسب الى غير اهلها اه وفي بعض الناس جمع ديوان الشافعي من الكتب فكلما رأى آآ كتابا فيه قال الشافعي وذكر ابيات شعر يقوم حاططها في اذان الشافعي وهذا لا يصح
الا اذا ثبت الاسناد الى الشافعي زي مثلا ماء الاشعار التي ذكرها البيهقي في كتاب آآ آآ مناقب الشافعي او ابن ابي حاتم في كتاب الشافعي اه ليه؟ لانهم يعني ايه؟ يروون كل شيء عن شافعي بالاسناد. فممكن من خلال الاسناد اعرف اذا كان صح هذا عن الشفي ام لا
مع ان الشافعية من طبقة وكيع يعني وكيع اكبر اه فمنه وادرك شيوخا لم يدركهم الشافعي لان الشافعي مات يعني بعد الكهولة بقليل. وآآ وكيع اعلى اسنادا منه. والشافعي يصلح ان يكون تلميذا لوكيع
يصلح ان يكون تلميذا لوكيل. يعني ممكن يبقى من كبار تلاميذ وكيع. لكن الوكيل اعلى منه اسنادا واكبر سنا فلا ادري يعني صحة الاسناد ام لا هل تصح نسبة كتاب تنوير المقباس من تفسير ابن عباس؟ لابن عباس
هل يصح النسبة الى ابن عباس؟ بنقول الكتاب ده مجموع طبعا الاسانيد التفسير لابن عباس مذكورة في كتب التفاسير المسندة زي تفسير عبد ابن حميد وزي تفسير ابن جرير الطبري وتفسير ابن ابي حاتم وتفسير
ابن المنذر وتفسير ابن مردوي والتفسير الثعلبي عنده شوية اساندة برضه والبغوي عنده برضه شوية اسانيد. لكن الكتب الاولى اللي انا قلتها دي كلها بالاسناد اللواء ابن عبد ابن حميد آآ ابن جرير ابن ابي حاتم ابن المنذر
وتفسير من شاهين وغيره كل ده بالاسناد فالاسانيد الى ابن عباس في تسهيل ابن جليل الطبري تقريبا على ما اذكر آآ كنت عملت دراسة ايام ما كنت بحقق تفسير من تفسير ابن كثير
آآ تفسير ابن عباس كان تقريبا حوالي ستة اسانيد تقريبا منهم تلت اسابيع الضايعة خالص لا كلها ضعيفة وفي تلات اسانيد يعني يتفاوتون في القوة فجاء واحد جامع القصة دي كلها من كتب التفاسير ونسبها الى
ابن عباس لكنه خلط الصحيح بالضعيف قالت الصحيحة ام الضعيفة؟ يعني مش كل كلام ينسب الى ابن عباس يكون قاله ابن عباس حتى في تفسير ابن كسير نفسي يقول لك وقال به ابن عباس وعكرمة ومجاهد ومش عارف مين ومين ومين
قد يكون قول ابن عباس ده جه من طريق اه ضعيف لا يصح نسبته الى ابن عباس وهذا هو الذي حدا به اه يعني انذاك بكل اسف لم اكمل لتحقيق تفسير ابن كسير. واسأل الله تبارك وتعالى ان يعينني على
اكمال هذا الكتاب كنت بهتم بالاثار اهتماما خاصا. ليه؟ لان الاحاديث النبوية ممكن تعرف صحة الحديث ام ضعف ليه؟ حصل عندنا اهتمام بالغ بما الى النبي صلى الله عليه وسلم من قول او فعل او تقرير
انما اثار الصحابة تقريبا الجهد المبذول فيها قليل جدا فكنت اتي على اي كلمة. قال ابن عباس كذا انزل في الحاشية واقول صح الى ابن عباس او لم يصح واتكلم وناقش. وازا كان الكلام فيه نكارة ولا حاجة كن
تبقى بينة فهو الكتاب ده مجموع ولم يصح نسبته الى ابن عباس. زي كتاب الاسراء والمعراج الذي ينسب لابن عباس كتاب كده بيباع والنبي صلى الله عليه وسلم مر لقى واحدة متعلقة من صدرها ولقى واحدة متعلقة من رجليها ومش عارف ايه هذا مكذوب على ابن عباس. الكتاب كله
ولا يعني آآ ان ان موجود فيه بعض فقرات صحيحة وردت في الاحاديث الصحيحة ان الكتاب برمته صحيح الكتاب ده عبارة عن اتنين وتلاتين آآ صفحة آآ فيما اذكر من القطع المتوسط
في جمل موجودة في الاحاديس الصحيحة مش معنى الجمل الموجودة في احاديث صحيحة يبقى الحديس صحيح. لأ بل هو مكذوب جزما على ابن عباس. ما حدث به ابن عباس ولا خطر بباله
اللي عنده كتاب الاسراء والمعراج بتاع ابن عباس ده اوعى يقول ينسب منه كلاما للنبي عليه الصلاة والسلام ما صح منه ننسبه الى كتابة. اذا كان الجملة صح كده في البخاري اللي هو رواه البخاري
صحة وفي احد كتب السنن او المسانيد او الكلام ده ننسب هذه الجملة الى الكتاب الذي آآ رويت فيه ونذكر درجته ان كنا من اهل الحديث او كنا بندور في كتب العلماء الذين يعني آآ يفرقون بين الصحيح والضعيف
طيب انا الحقيقة شايف لان الوقت انتهى واسأل الله سبحانه وتعالى ان ينفعنا بما علمنا وان يعلمنا ما جهلنا وان يجعل ما قلته لكم زادا الى حسن المصير اليه وعتادا الى يومنا
عليه انه بكل جميل كفيل وهو حسبنا ونعم الوكيل. وصلى الله وسلم وبارك على نبينا محمد. والحمد لله رب العالمين